เงินบาทเปิด 32.37/39
ธนาคารกรุงศรีอยุธยา รายงาน เงินบาทเปิด 32.37/39 คาดแนวโน้มอ่อนค่า ให้กรอบ 32.30-32.50
7 พ.ค. 2553

ธนาคารกรุงศรีอยุธยา รายงาน เงินบาทเปิด 32.37/39 คาดแนวโน้มอ่อนค่า ให้กรอบ 32.30-32.50
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.37/39 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 32.34/37 บาท/ดอลลาร์
"เมื่อคืนเงินบาทเปลี่ยนแปลงเยอะ แข็งค่าไปถึง 32.16 บาท/ดอลลาร์ แต่ก็กลับมาอยู่ 32.39 บาท/ดอลลาร์ในช่วงเช้า เมื่อวานเป็นวันที่ตลาดทั่วโลกขยับเยอะมาก ทั้งยูโร ทั้งเยน ตลาดหุ้นทั่วโลกลงไปกว่า 3% เหตุผลหลักๆ มาจากทางกรีซ" นักบริหารเงิน ระบุ
ปัจจัยสำคัญที่จะมีผลต่ออัตราแลกเปลี่ยนในวันนี้น่าจะมาจากต่างประเทศเป็นหลัก โดยเฉพาะกรณีปัญหาของกรีซ ซึ่งหลายฝ่ายยังกังวลว่าจะลุกลามไปยังประเทศอื่น นอกจากนี้ต้องจับตาเงินทุนไหลเข้าออกในตลาดหุ้นไทย รวมทั้งทิศทางสกุลเงินหลักๆ ในเอเชีย ขณะที่ปัจจัยการเมืองในประเทศสำหรับวันนี้ไม่น่าจะมีผลต่อค่าเงินบาทมากนัก
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 91.95/98 เยน/ดอลลาร์ ส่วนเงินยูโรอยู่ที่ระดับ 1.2632/2636 ดออลาร์/ยูโร
คืนนี้ กระทรวงแรงงานสหรัฐฯ จะเปิดเผยตัวเลขการจ้างงานนอกภาคเกษตรเดือนเม.ย.2010
นักบริหารเงิน คาดว่า วันนี้เงินบาทมีแนวโน้มอ่อนค่า ให้กรอบการเคลื่อนไหวที่ 32.30-32.50 บาท/ดอลลาร์